A Bizottság 2492/2001/EK rendelete

(2001. december 19.)

a marha- és borjúhúságazatbeli behozatali és kiviteli engedélyekre vonatkozó alkalmazási szabályokról szóló 1445/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2345/2001/EK bizottsági rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EGK tanácsi rendeletre [2] és különösen annak 29. cikke (2) bekezdésére,

mivel:

(1) A legutóbb az 1204/2001/EK rendelettel [3] módosított 2789/98/EK bizottsági rendelet [4] 2001. december 31-ig átmeneti eltérést enged a legutóbb a 24/2001/EK rendelettel [5] módosított 1445/95/EK bizottsági rendelettől [6].

(2) A marha- és borjúhús exportok nehéz gazdasági feltételei és a megadott eltérések eredményeként szerzett tapasztalatok figyelembevételével állandóvá kell tenni egyes átmenetileg enyhített feltételeket az előzetesen rögzített mértékű export-visszatérítésre kiállított engedélyek érvényességi időtartama és az 1445/95/EK rendelet 10. cikke (5) bekezdésének a 0202 KN-kód alá tartozó termékekre való alkalmazása vonatkozásában. Ezeket a feltételeket ezért bele kell foglalni az 1445/95/EK rendeletbe.

(3) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1445/95/EK rendelet a következőképpen módosul:

1. A 8. cikk (1) bekezdésének első albekezdése helyébe a következő szöveg lép:

"Az engedély érvényességének időtartama olyan termékek exportjára, amelyekre visszatérítést igényeltek, és amelyek előzetesen rögzített mértékű export-visszatérítésre kiállított engedély kiadásához kötöttek:

- öt hónap és a folyó hónap a 010210 KN-kód alá tartozó termékek esetében, és 75 nap a 010290 és 1602 KN-kódok alá tartozó termékek esetében,

- 60 nap más termékek esetében,

az 1291/2000/EK bizottsági rendelet [7] 23. cikke (2) bekezdésének értelmében vett kiállítás időpontjától számítva."

2. A 10. cikk (5) bekezdésének első mondata és a második mondatának első része helyébe a következő szöveg lép:

"Az (1) bekezdés ellenére, a 0201 és 0202 KN-kódok alá tartozó termékek 22 tonnát meg nem haladó mennyiségére irányuló engedélykérelemre nem vonatkozik az ötnapos időbeli eltolódás. Ebben az esetben a 8. cikk ellenére a kiállított engedély érvényességét a kiállításnak az 1291/2000/EK rendelet 23. cikk (2) bekezdése értelmében vett időpontjától számított öt munkanapra korlátozzák, továbbá a kérelem és az engedély 20. rovatának tartalmaznia kell a következő bejegyzést:".

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 2002. január 1-jétől kell alkalmazni az előzetesen rögzített mértékű export-visszatérítésre kiállított engedélyekre.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 19-én.

a Bizottság részéről

Franz Fischler

a Bizottság tagja

[1] HL L 315., 2001.12.1., 29. o.

[2] HL L 160., 1999.6.26., 21. o.

[3] HL L 163., 2001.6.20., 13. o.

[4] HL L 347., 1998.12.23., 33. o.

[5] HL L 3., 2001.1.6., 9. o.

[6] HL L 143., 1995.6.27., 35. o.

[7] HL L 152., 2000.6.24., 1. o.

--------------------------------------------------